open-index/open-wikipedia-markdown huggingface dataset:
Lechitiese tale

Die **Lechitiese tale** is 'n subgroep van die Wes-Slawiese tale.

Volgens die heersende mening in die Slawiese taalkunde het tydens die Gemeenslawiese periode (tussen omstreeks 500 en 800 n.C.) 'n groep Wes-Slawiese dialekte tot selfstandige tale begin ontwikkel: Silesies, Pomeraans (dikwels ook Oossee-Slawies genoem, met Kasjoebies en Slowinsies), Polabies (dikwels ook Elbslawies genoem) en Pools. Na hierdie groep Wes-Slawiese tale word ook as Lechitiese tale verwys, afgelei van 'n ou Slawiese term vir Pool (*Lech* of *Lach*). In teenstelling met die Tsjegge (**čěchy*) is na sprekers van Lechitiese tale ook as **lěchy* verwys, terwyl *Lechia* as 'n alternatiewe naam vir Pole gebruik is.

## Kenmerke 
Gemeenskaplike kenmerke van Lechitiese tale sluit in:
* Verandering van die Proto-Slawiese *ě*, *e*, *ę* voor alveolare medeklinkers na *a*, *o*, *ą*, .
* Die Proto-Slawiese klanke *dj*, *gě*, *gi* word behou as *dz* , *dze* , *dzy* .
* Die oorgang van *g* → *h* vind nie plaas nie.
* Nasale word bybehou.
* In Pools en Kasjoebies vind die sogenaamde vierde palatalisering plaas.

## Literatuur 
* Stanisław Rospond: *Gramatyka historyczna języka polskiego*. Warskou: PWN 2005, bl. 21-22
* Ewa Siatkowska: *Rodzina języków zachodniosłowiańskich*. Warszawa: PWN 1992, bl. 46-50

## Eksterne skakels 
*  
*
Danie Botha (musikant)

**Danie Botha** (gebore 25 Junie 1964 in Pretoria) is 'n Afrikaanse sanger wat veral geestelike liedere sing. Sy debuutalbum, *Wenners*, is in 1989 vrygestel. Van sy treffers sluit in: *Wenners* en *Ek kan*.

Danie is op 28 September 1991 met *Daleen* getroud. *Danya*, hul dogtertjie, is op 6 Julie 2004 gebore.

## Voorspelling van die wegraping in September 2025
Botha het in 2025 in YouTube-videos met temas “Die wegraping is hier”, “Die tyd is min" en “Die laaste sewe dae” beweer dat die Bybelse feeste die wegraping met “wiskundige presisie se tydsberekening” bevestig. Die wegraping sal volgens hom op 23 en 24 September 2025 plaasvind. Dit sal wees in die tyd van die Fees van Trompette (ook bekend as Jom Teroes of Roosj Hasjana) wat in die Joodse geloof en sommige Christen-kerke gevier word, en in 2025 van sonsondergang op 22 September tot sonsondergang op 24 September sal duur. Die  voorspelling het reaksie op sosial media ontlok.

Botha het op 25 September 2025 in ’n onderhoud met Izak du Plessis (Nuuspod) jammer gesê nadat sy wegraping-voorspelling, 'n vals alarm was. Hy het bygevoeg dat hy nooit bedoel het om enige iemand te mislei nie. Botha het in sy onderhoud met Izak du Plessis gesê sy hart is swaar vir dié wat verraai of verward gevoel het.

## Diskografie 
### Ateljeealbums 
* *Wenners* (1989)
* *Ek Kan* (1990)
* ''You're A Star* (1991)
* *Kom Saam* (1992)
* *Shofar* (1993)
* *Loof Die Here* (1994)
* *El Shaddai* (1995)
* *Die Houtkruis* (1996)
* *Jump For Joy* (1997)
* *Selah* (1998)
* *Duet 2* (1995/1997, saam met Piet Smit)
* *I'm A Believer* (1998)
* *Duet 3* (saam met Piet Smit)
* *Agapé* (1999)
* *You Are God* (1999)
* *Shalom*
* *Kyk, Hy Kom!* (2002)
* *Shalom*
* *Amazing Grace* (2002, saam met Piet Smit)
* *Whispering Hope* (2003, saam met Piet Smit)
* *Shofar* (2003)
* *Go Light Your World* (2004, saam met Piet Smit)
* *Die Beginjare*
* *Dankie* (saam met Piet Smit)
* *Al Wat Ek Is* (2005)
* *Geestelike Wenners*
* *Master Of The Wind*
* *Lei My* (2006)
* *Bestes*
* *For Just A Moment* (2008)

### Versamelalbums 
* *Treffers 1990-1993*
* *25 Gunsteling Geestelike Treffers* (1999)
* *Die Duetversameling* (saam met Piet Smit)
* *How Great Thou Art - The Duet Collection* (saam met Piet Smit)
* *50 Gewildste Treffers* (2007)

### DVD 
* *Kyk, Hy Kom!*
* *Only Believe*
* *Lei My: "Live"* (2008)
* *Only Believe*
* *Kyk Hy Kom DVD'' 2009

## Verwysings 
## Sien ook 
* Lys van Suid-Afrikaanse musikante

## Eksterne skakels 
*Danie Botha se amptelike webtuiste
*
NG gemeente Zwaanswyk

[duimnael|regs|320px|Die kerkgebou in Tokaiweg, Retreat. Die argitek was Francois Hesse (1887-1956), seun van die argitek [Folkert Wilko Hesse.]]

duimnael|regs|160px|Ds. P.J. van der Westhuizen, van 1943 tot 1952 die eerste leraar. 

duimnael|regs|160px|Ds. NJS van der Merwe, leraar van 1963 tot 1967. 

duimnael|regs|160px|Ds. C.S. Roberts, leraar van 1975 tot 1984.

Die **NG gemeente Zwaanswyk** het aanvanklik die naam gedra van die voorstad wat sy naam, Retreat, gekry het weens die terugtog van die manskappe van die Hollands-Oos-Indiese Kompanjie voor die oormag van die Engelse troepe in September 1795 naby Muizenberg.

Zwaanswyk het op 7 Mei 1943 van die moedergemeente, NG gemeente Wynberg, afgestig en staan eers as Retreat bekend omdat die hoofkerk en pastorie toe reeds in dié gedeelte gestaan het. Die gemeentegrense het eers Retreat, Heathfield, Bergvliet, Dieprivier en gedeeltes van Constantia en Houtbaai ingesluit. Met die afstigting van die NG gemeente Constantia in 1968, het laasgenoemde drie gebiede deel van die dogtergemeente geword. Met sy stigting het die gemeente skaars 600 lidmate gehad, maar dit het teen 1952 meer as verdubbel. Met die jare het dit egter stadigaan afgeneem tot sowat 300 in 2010 en 200 in 2014.

Die eerste leraar was ds. P.J. van der Westhuizen wat op 11 September 1943 bevestig is. Dit was egter eerw. Jan Frederik Wiesner wat gedurende sy 23 jaar as hulpprediker van Wynberg uitstekende diens aan die minderbevoorregte in en om Retreat gelewer het en hom beywer het om die wyk van die moedergemeente op te bou met die oog op latere selfstandigwording. By sy stigting het die nuwe gemeente reeds, danksy die ywer van eerw. Wiesner en die samewerking van Wynberg se kerkraad, oor al die nodige geboue beskik, naamlik die hoofkerkgebou, drie kerksale, 'n pastorie en 'n kostershuis – op altesaam meer as vier hektaar grond (42&nbsp;000 vierkante meter). 

Maar van die begin het die nuwe gemeente twee belangrike behoeftes gehad: 'n doelmatige pastorie in die plek van die huis wat tydelik as sulks moes dien en 'n orrel wat sterk genoeg vir die hoofkerkgebou sou wees. Die gemeente neem in September 1949 'n pragtige pyporrel in gebruik en wy op 31 Maart 1951 'n doeltreffende pastorie in.

## Enkele leraars 
* Petrus Johannes van der Westhuizen, 1943 - 1952
* Wilhelm Bruckner de Villiers, 1951 - 1953 (uitgetree met verlies van status)
* Christian Johan Barnard, 1953 - 1956
* Samuel Hendrik Reyneke Buckle, 1957 - 1959
* Edwin Theron, 1957 - 1960
* Petrus Andries van Zyl, 1960 - 1964
* Nicolaas Johannes Stephanus van der Merwe, 1963 - 1967
* Petrus Johannes de Vries, 1964 - 1968
* Ebenhaezer Odendaal, 1966 - 1969
* Jacobus Petrus van der Merwe, 1970 - 1975
* Christian Stephanus Roberts, 1975 - 1984
* Theunis Johannes Voges, 1977 - 1990 (kapelaan Pollsmoor- en Robbeneiland-gevangeniskommandement)
* Willem Izak Louw Bosman, 1983 - 1986 (streekskapelaan Oos- en Wes-Kaap)
* Marthinus Adrianus Bergh, 1985 - 1999
* Dewald Louw, 2010 - 2020

## Bronne
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
Alfons Rebane

**Alfons Vilhelm Robert Rebane** (24 Junie 1908 – 8 Maart 1976) was 'n Estiese soldaat tydens die Tweede Wêreldoorlog.
André Schwartz

**André Schwartz** is 'n Suid-Afrikaanse sanger. Van sy treffers sluit in: *Lief vir alles hier*, *Ritme Deur Die Nag* en *Ek wil jou nooit weer sien*. Op 1 Februarie 2019 maak hy bekend dat hy aan motorneuronsiekte ly.

## Diskografie 
* Top Treffers, 2009 SELECT
* Afrikaanse Goue Stemme, 2008 EMI
* Love Songs, 2007 SELECT
* The Musicals, 2005 SELECT
* Jy Sê Dis Verby, SELECT
* Maybe With Love, GYPSIE
* Mors Met My!, 1999 MUSIC PROFILE/EMI
* Ritme Deur Die Nag, DECIBEL/2004 EMI
* Kom Terug, DECIBEL/2004 EMI
* Lief Vir Alles Hier, 1992 DECIBEL
* André
* Treffers
* Jou Alleen
* Only You
* Face To Face / Cruel To Be Kind 7", 1988 RPM

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* André Schwartz se amptelike webtuiste 
* 
* 
* 
*
André Swiegers

**André Swiegers** (gebore 14 Februarie 1958 in Brakpan) is 'n liedjieskrywer en sanger in Afrikaans en Engels.
Hy maak sy deurbraak in 1990 toe Laurika Rauch sy liedjie *Blou* sing en dit trefferstatus bereik.
Van sy treffers wat hy self sing sluit in: *Eva*, *Blou* en *Jammer om te hoor!*.

## Diskografie 
Swiegers se albums:
* Pura Vida, 2020
Jeamile Music
* All I Really Want, 2018
Jeamile Music
* Ghost Train, 2013
Jeamile Music
* Bakhandmaan, 2010 Jeamile Music
* Groen, 2006 Jeamile Music
* Die Sirkels Van Tyd, 2004 Jeamile Music
* Turn On The Light, 2003 Jeamile Music
* Blou, 2002 Fantasia/Jeamile Music
* Confessions, 2001 EMI
* Tablature/Squireblue, 1995/2000
jeamile Music

## Filmografie 
* Sing vir die harlekyn (rolprent), waar hy die hoofrol teenoor Sonja Herholdt speel.

## Sien ook 
* Afrikaanse musiek
* Lys van Suid-Afrikaanse musikante

## Verwysings 
## Eksterne skakels 
* André Swiegers se Facebook-bladsy
* 
* 
*
Abraham Isaac Steytler

regs|duimnael|260px|Ds. A.I. Steytler.
[duimnael|links|200px|Ds. Steytler as predikant van [NG gemeente Kaapstad.]]

Ds. **Abraham Isaac Steytler** (5 Februarie 1840 tot 17 Desember 1922) was 'n leraar van die Nederduitse Gereformeerde Kerk wat die bynaam "Nederduitse Gereformeerde Pous" gekry het weens sy groot invloed.

Hy is in Seepunt, Kaapstad, gebore en het die skool van die bekende dr. Changuion bygewoon waarna hy na Engeland en Nederland gegaan het tot hy uiteindelik met 'n graad in godgeleerdheid van die Universiteit van Utrecht teruggekeer het. In 1863 word hy predikant van die NG gemeente Uitenhage waar sy sterk persoonlikheid en organisasievermoë op die voorgrond getree het. 'n Deel van sy gemeente is afgestig as die kerkdorp Steytlerville, wat te danke aan sy ywer en volharding afgestig is en dus Steytlerwil moes heet, maar met die amptelike stigting van die NG gemeente Steytlerville is die naam aanvaar wat vandag nog in gebruik is. Op Uitenhage was hy verantwoordelik vir die stigting van die Riebeeck-kollege vir meisies en 'n seunskool wat vir 'n tyd lank sonder regeringshulp bestaan het.

In 1881 is hy na die NG gemeente Kaapstad beroep waar hy die res van sy bediening deurgebring het. Hy was nie alleen 'n leier in die NG Kerk (onder meer moderator in 1909) nie, maar ook op opvoedingsgebied. 

Hy tree in Oktober 1915 af en sterf in 1922 in Kaapstad.

## Bron 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Rosenthal, Eric. 1978. *Encyclopaedia of Southern Africa*. Cape Town and Johannesburg: Juta and Company Limited.
Sing vir die harlekyn

**Sing vir die Harlekyn** is 'n Afrikaanse rolprent wat in 1980 deur Rand Films uitgereik is. Johann Schutte was die vervaardiger en F.C. Hamman die regisseur. Anton Goosen het die musiekverwerking behartig.

## Hoofrolspelers 
* Sonja Herholdt as Tina.
* André Swiegers 
* Bill Curry
* Carina Steyl
* Frik Herholdt

## Storielyn 
Sing vir die Harlekyn is 'n musiekrolprent met Sonja Herholdt in die hoofrol as Tina. Dit is die verhaal van Diederik, 'n vuurtoringwagter wat droom van die dag wanneer sy dogter geleerd sal terugkom as onderwyseres om klas te gee onder hulle mense aan die Weskus. Tina droom egter van groter hoogtes en sterstatus met haar sang. Sy druip haar eerste jaar op universiteit tot haar pa se diepe teleurstelling, maar Niek, 'n jarelange vriend, glo dat drome die begin van alles is. Hy praat haar moed in en met die simpatieke ondersteuning van Charlie die harlekyn, betree sy die pad na sukses. Dit is 'n hartseer suksesverhaal, propvol musiek en speel af op Paternoster aan die Weskus en in Johannesburg.

## Sien ook 
* Lys van Afrikaanse rolprente

## Verwysings
Bosporus-brug

duimnael|links|400px|Die Bosporus-brug in Istanboel, wat Europa (links) en Asië (regs) verbind.
Die **Bosporus-brug**, ook bekend as die **Eerste Bosporus-brug** (Turks: *Boğaziçi Köprüsü* of *1. Boğaziçi Köprüsü*) is een van twee brûe oor die Bosporus in Istanboel, Turkye, wat Europa en Asië verbind. Die ander is die Fatih Sultan Mehmet-brug, ook genoem die Tweede Bosporus-brug.

Die brug is tussen Ortaköy aan die Europese kant en Beylerbeyi aan die Asiatiese kant geleë. Dit is ’n hangbrug met staalmaste en is 1&nbsp;510&nbsp;m lank en 39&nbsp;m breed. Die padvlak is 64&nbsp;m hoog. Dit was die vierde langste hangbrug ter wêreld (die langste buite die VSA) toe dit in 1973 voltooi is en is tans die 21ste langste.

## Sien ook 
* Fatih Sultan Mehmet-brug

## Eksterne skakels 
* WowTurkey: Foto's in die dag
* WowTurkey: Foto's in die nag
* Satellietbeelde van Google
* Panorama-foto's in Istanboel

* 15px Hierdie artikel is vertaal uit die Engelse Wikipedia
Fatih Sultan Mehmet-brug

Die **Fatih Sultan Mehmet-brug**, ook bekend as die **Tweede Bosporus-brug** (Turks: *Fatih Sultan Mehmet Köprüsü* of *2. Boğaziçi Köprüsü*) is een van twee brûe oor die Bosporus in Istanboel, Turkye, wat Europa en Asië verbind. Die ander een is die Bosporus-brug, ook genoem die Eerste Bosporus-brug.

Die brug is genoem na die 15de-eeuse Ottomaanse sultan Mehmet die Veroweraar wat Konstantinopel (Istanboel) in 1453 verower en so ’n einde gebring het aan die Bisantynse Ryk.

Die brug is tussen Hisarüstü aan die Europese kant en Kavacık aan die Asiatiese kant geleë. Dit is ’n hangbrug met staalmaste en is 1&nbsp;510&nbsp;m lank en 39&nbsp;m breed. Die padvlak is 64&nbsp;m hoog. Dit was die sesde langste hangbrug in die wêreld toe dit in 1988 voltooi is en is tans die 15de langste.

## Sien ook 
* Bosporus-brug

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Fatih Sultan Mehmet Bridge*

## Eksterne skakels 
* Google-lugfoto's
Ignacy Łukasiewicz

**Jan Józef Ignacy Łukasiewicz** (* 8 Maart 1822 in Zaduszniki naby Baranów Sandomierski, † 7 Januarie 1882 in Chorkówka) was 'n Poolse chemikus, apteker en pionier van die oliebedryf wat in 1856 die eerste olieraffinadery ter wêreld opgerig het.

Sy ander prestasies sluit die ontdekking van 'n distilleringsproses vir keroseen, die uitvinding van die moderne petroleumlamp in 1853, die invoering van die eerste moderne straatlamp in Europa (1853) en die bou van die eerste olieboor in Pole (1854).

Sy uitvindings het van Łukasiewicz 'n welvarende man gemaak, en hy was een van die bekendste filantrope in Galisië. Vanweë sy steun vir die ekonomiese ontwikkeling van hierdie Sentraal-Europese streek het 'n spreekwoord ontstaan waarvolgens alle geteerde paaie aan sy guldens te danke was.

## Verwysings
Hiërapolis

**Hiërapolis** (Grieks: Ἱεράπολις, "heilige stad") was die antieke Griekse stad bo die Pamukkale-warmwaterbronne in die huidige Suidwes-Turkye.

Saam met Pamukkale is die Hiërapolis sedert 1988 ’n Unesco-wêrelderfenisgebied. Die warmwaterbronne daar is sedert die 2de eeu v.C. as ’n spa gebruik en mense het daarheen gegaan om genees te word. Baie het daar afgetree of is daar dood. Die groot dodeakker is vol klip-doodskiste.

Die groot baddens is met groot steenblokke gebou sonder die gebruik van sement en bestaan uit verskeie opelug- en onderdak-seksies wat met mekaar verbind is. Daar was ook ’n biblioteek, amfiteater, tempel, gimnasium en swembaddens. Die kompleks is nou ’n argeologiese museum. Talle artefakte van verskeie gebiede, selfs uit die Bronstydperk, word hier uitgestal.

## Galery 

Lêer:TR Pamukkale Hierapolis asv2020-02 img29.jpg|Die amfiteater.
Lêer:TR Pamukkale Hierapolis asv2020-02 img08.jpg|Gemeenskaplike toilette.
Lêer:TR Pamukkale Hierapolis asv2020-02 img16.jpg|Nog doodskiste.
Lêer:TR Pamukkale Hierapolis asv2020-02 img24.jpg|’n Doodstombe.
Lêer:TR Pamukkale Hierapolis asv2020-02 img07.jpg|Die hoofstraat.

## Verwysings 
:*Hierdie artikel is merendeels vertaal vanaf die Engelse Wikipedia-artikel :en:Hierapolis

## Eksterne skakels 
* Dr. Cemil Toksöz – *Pamukkale & Hierapolis''; 1995, Eriṣ Turizm Tic Pazarlama, Denizli.
* Hierapolis
* Lycos Valley (Colossae, Laodicea, and Hierapolis)
Gian Groen

**Gian Groen** (gebore in die 1970's as **Gideon Hanekom** in Stellenbosch) is 'n Afrikaanse sanger, liedjieskrywer en stiger van die rock-groep Spinnekop.

## Diskografie 
* 2000: Soet September (as Spinnekop)
* 2002: Groenkitaar
* 2003: Met die maan gepla
* 2005: Lied van die Engele
* 2007: *Welkom in Somersburg*
* *2013: Dekade se Ballades* 
* 2017: #AlsIsNetLekker

## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* 
*
Suid-Afrikaanse Brouerye

: ***SAB** stuur hierheen aan. Vir die versekeringsriglyn, sien Solvabiliteitassessering en -bestuur.*

Die **Suid-Afrikaanse Brouerye** (afgekort **SAB**, oorspronklik "Castle Brouerye") het in 1895 ontstaan om die nuwe mark van mynwerkers en goudprospekteerders in en om Johannesburg van bier te voorsien. Twee jaar later het dit die eerste nywerheidsmaatskappy geword wat op die JSE genoteer is. 

Gedurende die afgelope twee dekades het die onderneming internasionaal geweldig uitgebrei. Vandag (2015) is SAB deel van **SABMiller Plc**, een van die wêreld se grootste brouerye (volume-gewys) met meer as 200 handelsmerke en brouerye op al ses vastelande.

## Verwysings 
## Eksterne skakels 
* Amptelike webwerf
* Webwerf van SABMiller
Hugo

**Hugo** (gebore 1971 in Vanderbijlpark) is Afrikaanse sanger en kitaarspeler.

## Diskografie 
**Hugo sing Jim Reeves* - Volume 1, 2008
**Hartland*, 2006
**Deur die straights*, 2004

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Argiefblad van Hugo se amptelike webwerf
* 
*
Anrika

**Anrika** is die verhoognaam van **Anrika Bruinders** (née Koch, gebore 1984), 'n Afrikaanse sangeres. Sy is op 16 Desember 2006 met die akteur en komediant Alvin Bruinders, wat bekend is vir sy rolle in Vetkoekpaleis en Gauteng-aleng, in die eg verbind.

## Diskografie 
Anrika se albums:
* Mambo, 2006 GALLO
* Vir Ewig Vir My, TRIO

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
*
Karen Wessels

**Karen Wessels** is 'n Afrikaanse aktrise en sangeres. 

Sy is sedert 2005 deel van die musiekgroep Cutt Glas. Haar debuutalbum, *Hoe Durf Jy?*, is in 2007 uitgereik.

As aktrise het sy die eenvrou-komedie *Groet die Grotvrou* op die planke gebring. Van die TV-komedies waarin sy gespeel het is Willie Esterhuizen se *Hester en Ester Bester* en *Munisipaliteit van Gwarra Gwarra*, en Casper de Vries se komedies *Haak en Steek* en die *Casper Rasper Show*.

## Diskografie 
* 2007: *Hoe durf jy?*

## Filmografie 
* Hoofmeisie, 2011
* Wolwedans in die skemer‎, 2012
* Agent 2000, 2014 as Alet
* Molly en Wors die Movie, 2013 as Hester
* Molly en Wors, 2009 tot 2011

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Karen Wessels se amptelike webwerf
* 
*
Litas

duimnael|Verskeie Litas-munte
duimnael|Biljet van 100 litas

Die **litas** (ISO-kode LTL, meestal afgekort as Lt; meervoud *litai* of *litų*) was tot 31 Desember 2014 die geldeenheid van Litaue. Dit was opgedeel in 100 centų (genitief; die nominatief meervoud is *centai* in Litaus).

Die litas is vir die eerste keer in 1922, ná die Eerste Wêreldoorlog, ingevoer toe Litaue sy onafhanklikheid van die Sowjetunie verklaar het, en is op 25 Junie 1993 heringevoer nadat die Sowjet-roebel, wat tydens die besetting van Litaue as amptelike betaalmiddel gedien het, tydelik deur die Litause talonas as 'n oorgangsgeldeenheid vervang is. Die naam is, net soos in die geval van die Letlandse lats, van die landsnaam afgelei.

Tussen 1994 en 2002 was die litas teen 'n vaste wisselkoers van 4,00 litas aan die Amerikaanse dollar gekoppel. Daarna is 'n vaste wisselkoers van 3,4528 Lt met die Europese geldeenheid Euro ingestel. Daar is oorspronklik beplan om die Litas vanaf 1 Januarie 2010 met die Euro te vervang, tog is hierdie omskakeling as gevolg van Litaue se destydse inflasiekoers en die internasionale ekonomiese krisis na die nuwe datum 1 Januarie 2013 verskuif. Met begin van die jaar 2015 het die Euro die litas amptelik vervang.

## Verwysings 
## Eksterne skakels 
* *Lietuvos bankas* - *Bank van Litaue* 
* *Europese Sentrale Bank*
Pamukkale

**Pamukkale**, wat "katoenkasteel" in Turks beteken, is ’n natuurterrein in die Denizli-provinsie in Suidwes-Turkye. Daar is warmwaterbronne en travertyne, terrasse van kalksteen wat deur die vloeiende water agtergelaat word. Dit is geleë in Turkye se Binne-Egeïese streek, in die Menderes-riviervallei, waar die temperatuur die grootste deel van die jaar gematig is.

Die antieke stad Hiërapolis is gebou bo die wit "kasteel", wat altesaam 2 700&nbsp;m lank en 160&nbsp;m hoog is. Dit kan 20&nbsp;km ver gesien word vanaf die heuwels aan die oorkant van die vallei.

## Toerisme 
Toerisme is belangrik in die gebied. Mense het duisende jare lank in die water geswem. Tot so onlangs as die middel van die 20ste eeu is hotelle oor die ruïnes van die Hiëropolis gebou en aansienlike skade is aangeirg. ’n Pad is van die vallei oor die terrasse gebou en motorfietse is toegelaat om op en af met die hange te ry. Toe die gebied in 1988 saam met Hiërapolis as ’n Unesco-wêrelderfenisgebied verklaar is, is die hotelle gesloop en die pad verwyder.

Die eertydse Romeinse bad van Hiërapolis is sedert 1984 die terrein van ’n argeologiese museum. Talle artefakte van verskeie gebiede, selfs uit die Bronstydperk, word hier uitgestal.

## Galery 

Lêer:Pamukkale.jpg|Panoramiese uitsig oor Pamukkale.
Lêer:Hot springs of Pamukkale.JPG|Warmwaterbronne van Pamukkale.
Lêer:Hot springs of Pamukkale edit cropped.JPG|’n Deel van die "katoenkasteel".
Lêer:Pamukkale00.JPG|’n Kalksteenmuur.

## Verwysings 
:''Hierdie artikel is merendeels vertaal vanaf die Engelse Wikipedia-artikel :en:Pamukkale

## Eksterne skakels 
* Foto's van Pamukkale en Hiërapolis
* Nog foto's
Reggaeton

**Reggaeton** is 'n relatief nuwe musiekstroming. Dit ontstaan in die jare negentigs van die twintigste eeu in die "underground" van veral Panama, Puerto Rico en die Dominikaanse Republiek. Die kunsvorm is deur reggae, dancehall, hiphop en tradisionele Puerto Ricaanse musiek beïnvloed. Reggaeton word gekenmerk deur 'n dwingende, maar herhalende ritme wat die "Dem Bow" genoem word. Die naam is 'n verwysing na die titel van 'n liedjie wat deur *Shabba Ranks* gesing is en wat die ritme populêr gemaak het.
BenStof

**BenStof** is 'n Afrikaanse sanger. Hy het in 2007 sy eie album getiteld *BenStof OntPlof* vrygestel, wat hy oor die Internet bemark.

## Diskografie 
BesStof se albums:
* BenStof OntPlof, 2007 IKNOWBEN.COM

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Benstof se tuisblad 
* 
* 
*
Rocco de Villiers

**Rocco de Villiers** (gebore 3 Januarie 1970 in Kaapstad) is bekende Suid-Afrikaanse pianis. Hy was ook in kykNET se TV-program, *Klop die Klawers* te sien gewees.

## Diskografie 
* 1998: *Screen Test*
* 1999: *Not a Word*
* 2000: *Era*
* 2002: *Call Me Olf-Fashioned*
* 2006: *La Scala*
* 2006: *If Freud Knew the Steps*
* 2008: *Never Stop Playing*
* Onbekend: "Jazz vir jou en 'n bietjie Blou" klankbaan

## Bibliografie 
* Momtails: Nie-alkoholiese drankies vir ma's en kinders, 2005, LAPA
* Roctails boek/Roctails Cocktails, 2001 STRUIK

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Rocco de Villiers se tuisblad
*
Johann Gottfried von Herder

**Johann Gottfried von Herder** (die Duitse adelspredikaat *von* is in 1802 aan hom toegeken, * 25 Augustus 1744 in Mohrungen, Oos-Pruise, † 18 Desember 1803 in Weimar) was 'n Duitse kultuurfilosoof, digter en teoloog.

Herder het in Koningsberg teologie, geneeskunde en filosofie gestudeer. Sy dosente het die skrywer en filosoof Johann Georg Hamann (1730-1788) en die filosoof Immanuel Kant (1724-1804) ingesluit. Tussen 1764 en 1769 was Herder as onderwyser en predikant in Riga werksaam. In 1769 het hy 'n reis na die Franse stede Nantes en Parys onderneem waaroor hy 'n reisjoernaal gehou en later gepubliseer het (*Journal meiner Reise im Jahre 1769*).

In 1770 en 1771 het hy in Straatsburg gebly waar hy die digter Johann Wolfgang von Goethe ontmoet en sy geesdrif vir Homeros, Pindar, Shakespeare, Gotiese boukuns en volksliedkuns aangewakker het. Danksy Goethe se invloed het Herder vanaf 1776 die pos van superintendent-generaal in Weimar beklee.

Herder het sy loopbaan met kritiese werke oor kuns en literatuur begin. Later het hy homself met teologiese, histories-filosofiese en filosofiese vraagstukke besig gehou. Met sy werke het hy een van die wegbereiders van die *Sturm en Drang*-periode in die Duitse literatuur asook die literêre Klassisisme geword en het daarnaas ook beduidende invloed op die Romantiek uitgeoefen.

Kenmerkend vir Herder se filosofiese gedagtes is 'n historiese bewussyn waarin hy die wedersydse invloed van natuur en geskiedenis beklemtoon. Volgens hom sou albei in die rigting van steeds groter harmonie ontwikkel. In sy *Ideen zur Philosophie der Geschichte der Menschheit* (1784-1791) beskou hy die humaniteit as die hoogste ideaal en doelwit van alle ontwikkelinge. Sy taalfilosofie en sy teorie oor die ontstaan van taal het onder meer sy belangstelling in volksliedkuns gewek.

Ook as vertaler het Herder beduidende bydraes gelewer; werke wat deur hom vertaal is sluit die Skotse *Edward*-ballade en die Spaanse *El Cid* in, 'n romanse-siklus wat as *Der Cid* in 1805 in Duits verskyn het.

'n Histories-kritiese uitgawe van sy werke is deur Bernhard Ludwig Suphan tussen 1877 en 1913 in 33 boekdele gepubliseer. Sy briewe is vanaf 1977 in 15 boekdele uitgegee.

## Eksterne skakels
Wynand Strydom

**Wynand Strydom** (gebore **Wynand Wilhelm Strydom** op 24 November 1975 in Pretoria) is 'n Afrikaanse sanger met 'n diep basstem. Hy matrikuleer in 1993 van die Hoërskool Oos-Moot. Van sy treffers sluit in *Katrina* en *Sally Williams Nougat*.

Strydom is op 4 April 2010 met sy verloofde en medesanger Chereé in die eg verbind.

## Diskografie 
* Wynand & Chereé (3 CD stel)
* Vasgevang In My, 2008 MAROELA
* Dit is ons lewe, saam met Chereé, 2007 LEO MUSIEK/FANTASIA
* Pyltjies innie sand CD/boek, saam met Francis Grobler, 2007 GRIFFEL MEDIA
* Pamperlang, 2006 MAROELA
* Koos wie?, MAROELA
* Anders & Hoekom 2CD, MAROELA
* Anders, 2003 MARGO BOOKS

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Wynand Strydom se amptelike webtuiste 
* 
* 
*
Chereé

**Chereé** (gebore **Cheree Desiree Large** op 27 Mei 1979) is 'n Afrikaanse country-sangeres. Haar debuutalbum, *Chereé*, is in 1999 uitgegee. Van haar treffers sluit in *Mamma*, *Jy het my Hart Gesteel* en *Dertig Dae In Die Somer*.

Sy is op 4 April 2010 met haar verloofde en medesanger Wynand Strydom in die eg verbind.

## Diskografie 
* 1999: *Chereé*
* 2002: *Smile*
* 2005: *Mamma*
* 2009: *In my drome*
* 2007: *Dit is ons lewe*, saam met Wynand Strydom
* 2007: *Country Girl*
* *Wynand & Chereé*
* ''Die lewe is Soos 'n liedjie''

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* 
* Musiekhuis Suid Afrikaanse Kunstenaars
N'dalantando

'''N'dalantando'* (voorheen *Vila Salazar'') is die hoofstad van die Cuanza Norte-provinsie in Angola. Die stad het 'n bevolking van 46&nbsp;606 in 2010 gehad.

## Verwysings
Agter Elke Man

**Agter Elke Man** was 'n drama TV-reeks wat vir die eerste keer op 5 September 1985 op TV1 uitgesaai is. Na die tweede reeks is die program opgevolg met die rolprent *Agter Elke Man*, wat op 28 September 1990 vrygestel is.

## Karakters 
Karakters wat in die TV-reeks gespeel het:

### Hoofkarakters 
* Marietjie Barnhoorn (Christine Basson)
* Mercia Meyer (Rika Sennett)
* Leana Steyn / Jooste / Beyers (Cyrilene Slabbert)
* Andries Barnhoorn (Andre Verster)
* Steve Anderson (Deon van Zyl)
* Kobus Dreyer (Franz Marx)
* Anna Meyer (Anna Richter-Visser)
* Stienie Steyn (Dulcie van den Bergh)
* Hettie (Hannah Botha)
* Herman Celliers (Eghard van der Hoven)
* Suzie Bruwer (Sulette Thompson)
* Bruce Beyers (Steve Hofmeyr)
* Anette Malan (Elizabeth Archer)
* Johan Malan (Andreas Jordaan)
* Doreen van Langhans (Kim de Beer)
* Sarie van Langhans (Annelize van der Ryst)
* Wessel Barnhoorn (Glen Bosman)
* Tersia Hofmeyer (Riana Wilkens)
* Willie Snyders (Richard van der Westhuizen)

### Herhalende karakters 
* Wynand Toerien (Deon Coetzee)
* Annemarie Barnhoorn (Almarene Visser)
* Albert Jooste (Pierre de Wet)
* Mev. Simpson (Magda van Biljon)
* Mnr. Vlok (Louis van Niekerk)
* Mev. Duvenhage (Hermien Dommisse)
* Hannes Sierberhagen (Johan Malherbe)
* Elzetta (Dot Feldman)
* Mnr. Myburg
* Tannie Barkhuizen
* Tallulah, Steve se sekretaresse (Alida Theron)
* Van Breda (Michal Grobbelaar)
* Boet Beyers, Bruce se vader (Carel Trichardt)
* Bruce Mother (Petru Wessels)
* William Beyers, Bruce se broer (Johan Scholtz)
* Santie Beyers, William se vrou (Liesl van den Berg)
* Willie Smit (Willie Jansen)
* Hans van Langhans (Dirk Kotze)
* Jack Steyn (Scot Scott)
* Weltehagen (At Botha)
* Tannie Piet (Tilana Hanekom)
* Koot Hofmeyer (Pieter de Bruyn)

## Sien ook 
* Lys van Afrikaanse rolprente

## Eksterne skakels 
*
Georg Forster

**Johann Georg Adam Forster** (* 27 November 1754 in Nassenhuben, tans Mokry Dwór (Pruszcz Gdański) naby Danzig; † 10 Januarie 1794 in Parys) was 'n Duitse natuurwetenskaplike, reisskrywer, etnoloog, joernalis, essayis en rewolusionêr. Saam met sy vader Johann Reinhold het hy tussen 1772 en 1775 aan kaptein James Cook se tweede wêreldomseiling deelgeneem en belangrike bydraes tot die vergelykende geografie en volkekunde van die Suidsee gelewer. Hy word as die leidende verteenwoordiger van die Duitse wetenskaplike reisliteratuur beskou. As Jakobyn en medestigter van die Jakobyneklub in Mainz was hy een van die protagoniste van die kortstondige Republiek van Mainz.

## Lewe 
Georg Forster se lewe was kort, maar ryk aan ervarings en belewenisse wat in die 18de eeu aan min mense vergun was.

## Sien ook 
* Lys van botaniste volgens outeursafkorting
'n Plekkie in die son

'***n Plekkie in die son***  is 'n Afrikaanse rolprent wat in 1979 vrygestel is. Die regisseur was William C. Faure en die skrywer De Waal Venter.

## Genre 
Die rolprent is 'n drama. Dit het geen ouderdomsperk nie en is goeie gesinsvermaak.

## Hoofrolspelers 
* Magda Beukes
* Estelle Bohnen
* Johnny Bohnen
* Jan Bruyns
* Jana Cilliers as Karen Viljoen
* Tobie Cronjé as Piet Fieks
* Sann de Lange as Mrs. Marais
* Karel de Wet as Carel de Wet
* Hermien Dommisse
* Paul Marais as Mr. Marais
* Dana Niehaus
* Rina Nienaber as Beatrice
* Elma Potgieter
* Eckard Rabe
* Ina Rowles
* Danie Schoerie
* Flip Theron as Jack
* Dulcie van den Bergh
* Regardt van den Bergh as die dokter
* Annelisa Weiland as Annelize Weiland
* Elize Lizamore

## Storielyn 
'n Gevreesde siekte verwoes Karen Viljoen se lewe as gelukkig getroude rykmansvrou. Die ontdekking dat sy melaats is, is maar die begin van haar swaarkry. Terwyl Karen in die Westford-hospitaal met haar siekte worstel, vind Otto, haar man, vertroosting by sy sekretaresse. Vir die siek Karen word die stryd te veel toe haar seuntjie ook van haar weggeneem word. Die nuus bring haar tot by die randjie van 'n senu-instorting. Haar geneesheer, Dr. Tertius Louw, keer net betyds, maar sy liefde en toewyding bring net ellende. Maande later word Karen ontslaan, genees van melaatsheid, maar nie van die stigma nie. Nie net verwerp die gemeenskap haar nie, maar ook Otto. Karen besluit om na Westford terug te keer – na Tertuis en haar *Plekkie in die son*.

## Sien ook 
* Lys van Afrikaanse rolprente

## Eksterne skakels 
*
Die kandidaat

***Die kandidaat*** is 'n Afrikaanse rolprent wat in 1968 vrygestel is. Die regisseur was Jans Rautenbach en die skrywers Emil Nofal en Jans Rautenbach. Die film was aanvanklik omstrede en is in Suid-Afrika onder sensorskap geplaas omdat dit die Apartheid-stelsel bevraagteken het.

## Genre 
Die rolprent is 'n drama.

## Hoofrolspelers 
* Bernadette da Silva as Jackie Smith
* Hermien Dommisse as Anna Volschenk
* Marié du Toit as Paula Neethling
* Roelf Jacobs as Jan le Roux
* Don Leonard as Krisjan
* Jacques Loots as Pastoor Peroldt
* Cobus Rossouw as Anton du Toit
* Gert van den Bergh as Lourens Niemandt
* Regardt van den Bergh as Kallie
* Tromp Terre'blanche as Prof. Hannes van Biljon
* Anna Cloete, 1968 as Sonja
* Lourens Schultz as H.P. Greeff
* Gerrie du Pré as Isak
* Wilhelm Esterhuizen as oom Essie Esterhuizen
* Andries Roux as Herman Botha
* Madel Venter as verpleegster
* Jaco van der Westhuizen as Etienne

## Sien ook 
* Lys van Afrikaanse rolprente

## Verwysings
Latynse Ryk

duimnael|links|Die verowering van Konstantinopel tydens die Vierde Kruistog op 16 Mei 1204.

Die **Latynse Ryk** of **Keiserryk van Romania** (Latyn: *Imperium Romaniae*) is die naam wat historici gegee het aan die feodale Kruisvaarderstaat wat deur deelnemers aan die Vierde Kruistog gestig is op land wat van die Bisantynse Ryk verower is. Dit het tot stand gekom ná die inval in Konstantinopel in 1204 en het geduur tot in 1261. Die Latynse Ryk was veronderstel om die Bisantynse Ryk te vervang as die titulêre Romeinse Ryk in die ooste, met ’n Westerse Rooms-Katolieke keiser in die plek van die Oosters-Ortodokse Bisantynse keisers.

Boudewyn IX, die Graaf van Vlaandere, is op 16 Mei 1204 as Boudewyn I as die eerste Latynse keiser gekroon. Die Latynse Ryk kon nie politieke of ekonomiese oorheersing handhaaf oor die ander Latynse magte wat ná die Vierde Kruistog in voormalige Bisantynse gebiede gevestig is nie, veral die Republiek Venesië, en ná ’n kort aanvanklike tydperk van militêre suksesse het dit stadigaan begin verval. Dit is verswak deur konstante oorlogvoering teen Bulgarye en die onverowerde dele van die ryk, soos die Niceense Ryk, en eindelik het dit tot ’n einde gekom toe die Bisantyne Konstantinopel in 1261 onder keiser Michael VIII Palaiologos herverower. 

## Verwysings 
*15px Hierdie artikel is vertaal uit die Engelse Wikipedia
Paaseier

duimnael|'n Paasruiker met Paaseiers
duimnael|'n Mandjie met Paaseiers
[duimnael|Handgeverfde [Sorbe|Sorbiese Paaseiers]]
[duimnael|[Litaue|Litause Paaseiers (*Margučiai*)]]

'n **Paaseier** is 'n geverfde, dikwels beskilderde of met patrone versierde en meestal hardgekookte hoendereier wat mense tradisioneel in Paastyd aan mekaar skenk of eet. Die voedselbedryf bied 'n oordaad sjokolade-eiers in kleurryke verpakkings as Paaseiers aan.

Die term verwys daarnaas ook na nie-eetbare eiers wat in Paastyd vir dekorasie of as geskenk gebruik word. Gewoonlik word hiervoor hoendereiers uitgeblaas of kunseiers uit materiale soos karton, gips, hout, natuursteen of plastiek vervaardig. Afhangende van die materiaal en funksie waarvoor hulle benodig word, word ook hierdie Paaseiers van 'n groot verskeidenheid versierings voorsien.

## Oorsprong van die tradisie 
Die Christelike tradisie van eierverf as deel van die Paasviering is inheems aan 'n verskeidenheid Europese en Westerse kulture soos Armenië, Rusland, Griekeland, die Middellandse Seegebied en Sentraal-Europa. Vir 'n gewilde kinderspeletjie word geverfde Paaseiers op Paassondagoggend versteek.

Alhoewel die Christelike Paasviering sy oorsprong in die Joodse Pasgafees het en eiers tydens die seder-maaltyd genuttig is, is daar geen samehang tussen die Joodse feesviering en Europese Paaseiertradisies nie. Die historiese en kulturele agtergrond van die Paaseiertradisie is tans nie bekend nie. Weliswaar word daar dikwels na die simboliese betekenis van eiers in die antieke tydperk asook in ander beskawings en godsdienste verwys. In die moderne tyd maak geverfde eiers deel uit van die *Nouruz*-fees in Iran, veral by Zoroastriërs en Jesiede.

In die Christelike teologie speel die eiersimboliek al lank 'n beduidende rol. In die Middeleeue is die eier reeds met Christus se heropstanding geassosieer. Die eier is dan ook in die Europese kunsgeskiedenis algemeen as 'n simbool vir die heropstanding beskou – dit kom byvoorbeeld op Mariaportrette in die agtergrond of as randmotief voor om na die maagdelike geboorte te verwys.

## Sien ook 
* Paasbolletjie
* Paasfees

## Verwysings
Egeïese See

Die **Egeïese See** (Grieks: Αιγαίο Πέλαγος, [eˈʝeo ˈpelaɣos], ; Turks: *Ege Denizi*, [e̞ɟe̞ de̞n̪iz̪i]) is die deel van die Middellandse See tussen Griekeland in die weste, Turkye in die ooste en Kreta in die suide. In die noorde word dit verbind met die See van Marmara, en uiteindelik die Swartsee, deur onderskeidelik die Dardanelle en Bosporus. Die see was aanvanklik bekend as **Archipelago** (in antieke Grieks: Αρχιπέλαγος). Die betekenis van hierdie naam het intussen verander en verwys tans na die Egeïese eilande in dié see, en meer algemeen na enige eilandgroep.

duimnael|links|Kaart van die Egeïese See
Die belangrikste nedersettings aan die see is Athene, Heraklion, Rhodosstad en Thessaloniki in Griekeland asook Izmir in Turkye. Van die belangrikste riviere wat in dié see uitmond, is die Maritsa. Van die eilande in die Egeïese See sluit in Delos, Dodekanese, Kreta, Kuklade, Lesbos en Rhodos.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Aegean Sea

## Eksterne skakels 
*
Die Baron

**Die Baron** is die verhoognaam van Deon Heyneke, 'n Afrikaanse sanger.

## Diskografie 
* Myself, PYP MUSIEK
* Bakgat Boogie, CRESCENDO
* Alles, CRESCENDO

## Verwysings 
## Sien ook 
* Lys van Suid-Afrikaanse musikale kunstenaars
Tshwane-Universiteit vir Tegnologie

duimnael|Hokkiewedstryd by die Pretoriakampus
Die **Tshwane-Universiteit vir Tegnologie** (TUT) is 'n tersiêre opleidingsinstansie wat in Tshwane geleë is. TUT het in 2003 ontstaan nadat drie groot technikons saamgesmelt het, naamlik: Technikon Noord-Gauteng, Technikon Noord-Wes en Technikon Pretoria.

## Kampusinligting 
Daar is meer as ses kampusse onder die naam Tshwane-Universiteit vir Tegnologie.
* Arcadia-kampus
* Kunste (Arts)-Kampus
* Ga-Rankuwa-kampus
* Nelspruit-kampus
* Pretoria-kampus *(vroeër **Technikon Pretoria**)*
* Polokwane-kampus
* Soshanguve-kampus *(vroeër **Technikon Noord-Gauteng** (TNG)*
* Witbank-kampus 

Die universiteit bestaan uit die volgende sewe fakulteite:

* Bestuurswetenskappe (Sluit in die TUT Besigheidsskool)
* Kuns en Ontwerp
* Ekonomie en Finansies
* Ingenieurswese en die Beboude Omgewing
* Geestesweetenskappe
* Inligting en Kommunikasie Tegnologie
* Wetenskap 

## Visie 
Om die leidende hoër onderwys-instelling met 'n entrepreneuriese etos te wees wat kennis en tegnologie bevorder, en professionele loopbaan-opvoeding van 'n internasionale standaard bied, wat relevant is vir die behoeftes en aspirasies van Suid-Afrika se mense.

## Bekende alumni 
* Arnold Vosloo, akteur.
* Dikgang Moseneke, voormalige Adjunkhoofregter en regter van die Konstitusionele Hof van Suid-Afrika.
* Elzabé Zietsman, sangeres en aktrise.
* Izak Davel, akteur, sanger, danser en model.
* Lutho John, akteur en TV-aanbieder.
* Moloto Mothapo, woordvoerder van die ANC.
* Nianel, sangeres, skrywer en motiveringsspreker.
* Peter Magubane, fotograaf.
* Robert McBride, voormalige hoof van die Ekurhuleni Metropolitaanse Munisipaliteit se verkeerspolisie.
* Steve Hofmeyr, sanger, akteur en skrywer.
* Tanya van Graan, model en aktrise.
* Ton Vosloo, nie-uitvoerende voorsitter van Naspers.
* Tsepo Ramosebi, hoof van inligtingstegnologie aan die presidensie.
* Wimpie van der Merwe, skrywer en rolprentregisseur.
* Zelda la Grange, voormalige privaatsekretaresse van Nelson Mandela.

## Sien ook 
* Tshwane
* Pretoria

## Verwysings 
## Eksterne skakels 
* Tshwane-Universiteit vir Tegnologie
* Aangaande die Tshwane-Universiteit vir Tegnologie, TUT
Septimius Severus

**Septimius Severus** (Lucius Septimius Severus Augustus; 11 April 146 – 4 Februarie 211), ook bekend as **Severus**, was Romeinse keiser van 193 tot 211 n.C.. Severus is gebore in Leptis Magna in die provinsie Africa. As 'n jong man het hy deur die gebruiklike opeenvolging van benoemings opgang gemaak tydens die bewinde van Marcus Aurelius en Commodus. Severus het 'n magsgreep uitgevoer kort na die dood van Keiser Pertinax in 193 n.C., tydens die jaar van die vyf keisers. Ná die afsetting en om die lewe bring van die destydse keiser Didius Julianus, het Severus 'n stryd gevoer teen wedywerende aanspraakmakers, die generaals Pescennius Niger en Clodius Albinus. Niger is in 194 n.C. verslaan met die Slag van Issus in Cilicië. Later daardie jaar het Severus 'n kort strafkampanje gevoer oorkant die oostelike front, waardeur die Koninkryk van Osroene as 'n nuwe provinsie geannekseer is. Severus het Albinus drie jaar later verslaan met die Slag van Lugdunum in Gallië.

Ná konsolidasie van sy bewind oor die westelike provinsies, het Severus 'n verdere kortstondige en meer suksesvolle veldtog in die ooste teen die Partherryk gevoer, en hul hoofstad Ctesiphon in 197 n.C. geplunder, wat die ryk se oosfront tot aan die Tigris uitgebrei het. Daarbenewens het hy die *Limes Arabicus* in Arabia Petraea vergroot en gefortifiseer. In 202 n.C. het hy 'n veldtog in Africa en Mauretanië gevoer teen die Garamantes. Hul hoofstad Garama is verower en die *Limes Tripolitanus* is langs die suidelike front van die ryk uitgebrei. Laat in sy bewind het hy na Britannia gereis, die Hadriaanse muur versterk en die Antoninemuur herbeset. In 208 n.C. het hy die verowering van Caledonië (moderne Skotland) van stapel gestuur, maar hierdie oogmerk is verydel toe hy laat in 210 n.C. noodlottig siek word. Severus is vroeg in 211 te Eboracum oorlede, en is opgevolg deur sy seuns Caracalla en Geta. Met die opvolging van sy seuns, het Severus die stigter van die Severiese dinastie geword, die laaste dinastie van die ryk voor die krisis van die derde eeu.

## Sien ook 
* Lys van Romeinse keisers

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Septimius Severus*
Seraglio-punt

**Seraglio-punt** (Turks: **Sarayburnu**, Paleispunt)  is ’n kaap wat die Goue Horing en die See van Marmara skei in Istanboel, Turkye. Die gebied is veral bekend vir die Topkapı-paleis en Gülhane-park. Dit is deel van die historiese gebiede van Istanboel wat sedert 1985 ’n Unesco-wêrelderfenisgebied is.

[duimnael|senter|600px|Van links: Die [Sultan Ahmet-moskee|Blou Moskee, Aya Sophia, die Sarayburnu wat bestaan uit die Topkapı-paleis en die Mure van Konstantinopel, en die Galata-toring heel regs, oorkant die Goue Horing.]]

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Sarayburnu*
Licinius

**Valerius Licinianus Licinius** (omstreeks 263-325) was van 308 tot 324 die 59ste keiser van die Romeinse Ryk. Hy is in Maart 313 getroud met Julia Constantia, halfsuster van Konstantyn die Grote. Hulle het in 315 ’n seun, Licinius II, gehad.

Licinius het die heerser van die ooste van die ryk geword, terwyl Konstantyn oor die weste regeer het. In 314 het ’n burgeroorlog tussen die twee heersers uitgebreek. Konstantyn het Licinius twee keer verslaan, waarna hulle versoen geraak het.

Ná nog talle oorloë tussen hulle is Licinius in Thessaloniki aangehou. Die volgende jaar het Konstantyn hom laat doodmaak nadat hy hom daarvan beskuldig het dat hy ’n leër op die been probeer bring het.

## Sien ook 
* Lys van Romeinse keisers

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Licinius*
Fener

duimnael|'n Straat in Fener.
duimnael|Fener in ongeveer 1900.

**Fener**, **Phanar** of **Fanar** (Grieks: Φανάρι, Faˈnari) is ’n buurt in Istanboel, Turkye. Die strate in die gebied is vol historiese houthuise, kerke en sinagoges uit die Bisantynse en die Ottomaanse tydperk.

Ná die val van Konstantinopel het Fener die tuiste van die meeste van die Grieke geword wat in die stad agtergebly het. Die setel van die Patriarg van Konstantinopel, die spirituele leier van die Oosters-Ortodokse Kerk, is steeds hier.

Die naam Fener is afgelei van die Griekse *fanari* (φανάρι) en die Turkse *fener*, wat "lantern" beteken.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Fener*
Christa Steyn

**Christa Steyn**, gebore **Christina Maria Schutte**, (15 Junie 1958, Krugersdorp – 11 Junie 2012, Pretoria) was 'n komponis, pianis en Afrikaanse sangeres. Sy is veral bekend vir haar werk saam met Jannie du Toit (onder andere in die produksie *Jannie en die Tannie*). Haar komposisies en verwerkings het verskeie kunstenaars, waaronder Anneli van Rooyen, Karin Hougaard en Jan de Wet help vestig.

## Biografie 
Christa Steyn het by haar ma, Myra Schutte, leer klavier speel. Haar pa was die NG predikant dr. Ben Schutte wat onder andere drie verskillende gemeentes op Potchefstroom bedien het. In 1962, op vierjarige ouderdom, begelei sy reeds haar kleuterskool se koortjie wat *Die Oukraalliedjie* sing sonder dat haar ma daarvan weet.

Sy studeer musiek by die PU vir CHO en begin met klavierlesse by prof. Pieter de Villiers. Sy sukkel aanvanklik met musiekteorie, maar slaag haar teorie-eksamen in 1972 met lof.

In 1973 wen sy die *Collegium Musicum*-kompetisie vir 3 agtereenvolgende jare. In 1981 word haar eerste ses liedjies (as solosanger), onder ander *Eerste Liefde* en *Bly By My*, opgeneem. In 1982 en 1984 wen sy Crescendo se komposisieafdeling. In 1986 verskyn haar eerste plaat, *Aan die Einde van die Reënboog*.

In 1988 word sy as musiekregisseur van Crescendo aangestel waar sy diens doen tot 1993. In 1991 word sy aangestel as die kursusleier van die ATKV se Ligteliedjiewerkskool tot 2000. In 2004 word sy deur die ATKV aangewys as die *Afrikaanse Liedjieskrywer van die jaar*.

Vanaf 1986 werk sy vir die volgende 25 jaar as pianis en medekunstenaar saam met Jannie du Toit op die verhoog, in ateljees en as medeskrywer van liedjies. Hulle besoek saam 25 lande en tree in 21 van die lande op. Hulle gewildste verhoogproduksies sluit in *Blik en Snaar* (1986), ''Skadu's teen die muur* (1992), *De Kleine Man* (1994), *Musiek en Repliek – Klas van '79* (saam met Lucas Maree, 1999), *De Kleine Man Spoorloos* (2000), *Nagkantoor'' (saam met verskeie ander kunstenaars onder regié van Sandra Prinsloo en met 'n teks van PG du Plessis, 2004), *Jannie en die Tannie* (2006), *Hartsnaar* (saam met haar seun, Douw Steyn, Mariëtte Galjaard en Werner Spies, 2008), *Houtkruis* (saam met verskeie kunstenaars, 2008) en *Brel in Brooklyn* (saam met Laurika Rauch en Sergio Zampolli, 2010).

Christa is op 11 Junie 2012 oorlede nadat sy byna presies 'n jaar vroeër met kanker gediagnoseer is.

## Diskografie 
* Jannie en die Tannie, Twee Musikante – 20 Jaar DVD, 2005/2006 SELECT
* My Treffers, 2004 EMI
* Christa speel die "oldies", 2002
* Rondo, 1999 ANZ/JNS
* Baroque for Babies, 1997/1999
* Strykers vir Snuiters kompilasie, 1996/1998 EMI
* Christa speel die Meesters, 1996 JNS
* Burlesque, 1994 JNS
* Spirit of Ecstasy, 1989 JNS/BRIGADIERS
* Christa Steyn TC/LP, 1987 VENUS
* Neem My Hand My Vriend / Dapper Vrou 7", 198? VENUS
* Aan Die Einde Van Die Reënboog TC/LP, 1986

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Christa Steyn se amptelike webtuiste
*
Dihan Slabbert

**Dihan Slabbert** (gebore 3 Junie 1982), is 'n Suid-Afrikaanse sanger, komponis, vervaardiger, musikant en liedjieskrywer. Hy is bekend as hoofsanger van die popgroep Hi-5.

## Diskografie 
### Enkelspelers 
* "Een Hart Een Droom", Hi-5 (2003)
* "Soebat", Hi-5 (2003)
*"Kinders van die Wind", Hi-5 (2004)
*"Time After Time", Hi-5 (2004)
* "Shnappi", Hi-5 (2005)
* "The Lava Song" (2006)

### Albums 
* *Hi-5*, self-getiteld (2004)
* *The Lava Song* (2006)

### Kompilasies 
* *Accapêlle*, verskeie kunstenaars (2005)
* *Fashion*, Nataniël (2005)
* *Die Crescendo-Supersterre*, verskeie kunstenaars (2006)
* *God Bless the Child*, verskeie kunstenaars (2007)

### DVD's 
**Live at The Centurion Theatre*, Rina Hugo (2005)
**By Birth*, Nataniël (2006)

### Musiekvideo's 
*"Kinders van die Wind", Hi-5
*"Time After Time", Hi-5

## Teaterproduksies 
* *Debut*, solo produksie (2000)
* *Oh-Boy!*  (2004)
* *Afrikiti* (2005)
* *Accapêlle* (2005)
* *The Moses Machine*,  met Nataniël en Kyle Grant (2006)
* *Prinz*, solo produksie (2006)
* *Out of this World* (2006)
* *Bollywood Blitz* (2006)
* ''Let's Party* (2007)
* *Houtkruis die "Musical"* (2008)
* *80's Sensation'' (2008)

## Sien ook 
* Lys van Suid-Afrikaanse musikante

## Eksterne skakels 
* 
* Dihan Slabbert bewonderaars-webwerf 
* 
*
Geel, België

**Geel** is 'n Belgiese munisipaliteit en stad (sedert 1985) in die Vlaamse provinsie Antwerpen. Die munisipaliteit het sowat 37&nbsp;000 inwoners (2011) en 'n oppervlakte van 110&nbsp;km². Sy beskermheilige is die heilige Dimpna van Geel.

## Eksterne skakels 
*  Die amptelike webwerf van die munisipaliteit